ગત તા. 26ના રોજ પીડિતાએ રજૂઆત કરતાં ઈસનપુર પોલીસે ફરિયાદ નોંધી લીધી. ગુનાની શરૂઆત ત્રણ મહિના પહેલાં નહેરુનગરમાં બની હોવાથી FIR ઝીરો નંબરથી સેટેલાઈટ પોલીસને મોકલી અપાઈ હતી. તા. 27ના રોજ સેટેલાઈટ પી.આઈ. કે.ડી. ખાંભલા રજા ઉપર હતાં. ગેંગ રેપની વિગતોથી હોબાળો મચી ગયો પછી ઉચ્ચ અધિકારીઓ દોડતાં થયાં ને ક્રાઈમ બ્રાન્ચને તપાસ સોંપાઈ હતી. ચર્ચાસ્પદ કેસ અંગે અનુભવી પોલીસ અધિકારીઓમાં ચર્ચા છે કે, ‘કથિત ગેંગ રેપની ફરિયાદના તથ્યો જટિલ રહ્યાં છે તેટલી જ તપાસ મુશ્કેલ જણાઈ રહી છે. આ કેસમાં ક્રાઈમ બ્રાન્ચની સત્ય બહાર લાવવાની શાખ એરણ ઉપર છે.’